Aral var tidligere en fiskerihavn ved Aralsjøen, og var en viktig leverandør av fisk til den omkringliggende regionen. Aralsjøen har siden 1960-tallet skrumpet inn, etter at dens tilløpselver ble avledet til bruk for irrigasjonsprosjekter, og Aral ble fullstendig avskåret fra innsjøen. Aral lå på det meste 100 km fra bredden av innsjøen, men etter at Kokaraldiket ble fullført i 2005 steg vannstanden i Nord-Aralsjøen og fiskeriet tok seg opp igjen. Avstanden til innsjøen var i 2008 rundt 12 km.